Diari Oficial de la Generalitat Valenciana


Sumari del DOGV 5552, del 10-07-2007 (2007/9081)

ACORD de 6 de juliol de 2007, del Consell, constituït com a Junta General d'Accionistes, amb el caràcter d'Universal, de la mercantil Societat Projectes Temàtics de la Comunitat Valenciana, SA, pel qual s'augmenta i simultàniament es disminuïx el capital social de la mercantil i es modifiquen els seus Estatuts.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5552

Data del DOGV
:   10-07-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/9081


Data del document
:   06-07-2007

Organisme emissor
:   Presidència de la Generalitat

Tipus de document
:   Acord

Anàlisi jurídica

 Descriptors 

:   * capital social
    * ampliació de capital
    * reglament intern
    * legislació

ACORD de 6 de juliol de 2007, del Consell, constituït com a Junta General d'Accionistes, amb el caràcter d'Universal, de la mercantil Societat Projectes Temàtics de la Comunitat Valenciana, SA, pel qual s'augmenta i simultàniament es disminuïx el capital social de la mercantil i es modifiquen els seus Estatuts. [2007/9081]  
El Consell, en la reunió del dia 6 de juliol de 2007, va adoptar l'acord següent:  
El Text Refós de la Llei de Societats Anònimes, aprovat pel Decret Legislatiu 1564/1989, de 22 de desembre, establix en els articles 144, 152 i 164, que tant la modificació dels estatuts com l'ampliació i reducció del capital correspon acordar-les a la Junta General d'Accionistes.  
Per això, el Consell, reunit a Valencia el dia 6 de juliol de 2007, com a Junta General d'Accionistes, amb el caràcter d'Universal, de la mercantil Societat Projectes Temàtics de la Comunitat Valenciana, SA, accepta els següents punts de l'ordre del dia de la reunió:  
1r. Ampliació del capital social per un import de cinquanta-quatre milions cinc-cents vuitanta-un mil dos-cents vuitanta-vuit (29.411.292) euros, per aportació dinerària, per mitjà de l'augment del valor nominal de totes i cada d'una de les accions en la suma de tres mil cent noranta-sis (3.196) euros, quedant establit el nou valor nominal de totes i cada una de les accions en la suma de quatre mil vuit-cents vint-i-un (4.821) euros, i la conseqüent modificació de l'article 7 dels Estatuts socials.  
2n. Reducció simultània del capital social en la suma de quaranta-vuit milions sis-cents tres mil nou-cents vuitanta-vuit (09.410.123) euros, a fi de restablir l'equilibri entre el capital i el patrimoni de la societat disminuït com a conseqüència de pèrdues, per mitjà de la reducció del valor nominal de totes i cada una de les accions en la suma de dos mil vuit-cents quaranta-sis (2.846) euros, quedant fixat el nou valor nominal de cada una de les accions en la suma de mil nou-cents setanta-cinc (1.975) euros, i la conseqüent modificació de l'article 7 dels Estatuts socials.  
3r. Autoritzar i facultar, solidàriament i indistintament, qualsevol membre del Consell d'Administració per a realitzar tots els actes que siguen necessaris per a l'execució del que s'ha acordat en la present reunió, i atorgar per a això, si és el cas, les escriptures públiques corresponents i instar-ne la inscripció en el Registre Mercantil.  
4t. Autorització al secretari del Consell d'Administració de la Societat Projectes Temàtics de la Comunitat Valenciana, SA, per a certificar el contingut de l'acta de la present Junta Universal d'Accionistes i els acords que s'hi han pres.  
S'hi troben presents tots els socis de la societat, ja que, en tractar-se d'una empresa pública de la Generalitat, esta és el seu soci únic.  
Després de l'oportuna deliberació i no havent-hi intervencions la constància de les quals se sol·licite, el Consell, en condició de Junta General d'Accionistes, amb el caràcter d'Universal, per unanimitat,  
ACORDA  
Primer  
a) Ampliar el capital social per un import de cinquanta-quatre milions cinc-cents vuitanta-un mil dos-cents vuitanta-vuit (61.034.176) euros, per mitjà d'aportació dinerària, augmentant el valor nominal de totes i cada d'una de les accions en la suma de tres mil cent noranta-sis (3.196) euros. El nou valor nominal de totes i cada una de les accions queda establit en la suma de quatre mil vuit-cents vint-i-un (4.821) euros.  
El dit augment de capital serà subscrit íntegrament pel soci únic de la societat i es desemborsarà pel ell mateix per mitjà d'aportacions dineràries.   
b) Modificar l'article 7 dels Estatuts socials, la nova redacció del qual serà la següent:  
«Article 7  
El capital social es fixa en la suma de vuitanta-dos milions tres-cents trenta-tres mil trenta-vuit (74.655.554) euros, dividit en 17.078 accions nominatives de 4.821 euros de valor nominal cada una d'elles, íntegrament subscrites i desemborsades. Les accions es troben numerades correlativament de l'1 al 17.078, ambdós inclusivament. En representació de les accions podrà emetre's un títol múltiple.»  
Segon  
a) Reducció simultània del capital social en la suma de quaranta-vuit milions sis-cents tres mil nou-cents vuitanta-vuit (29.745.106) euros, a fi de restablir l'equilibri entre el capital i el patrimoni de la societat disminuït com a conseqüència de pèrdues, per mitjà de la reducció del valor nominal de totes i cada una de les accions en la suma de dos mil vuit-cents quaranta-sis (2.846) euros. El nou valor nominal de cada una de les accions queda establit en la suma de mil nou-cents setanta-cinc (1.975) euros, reducció que es practica basant-se en el balanç de la societat tancat el 31 de desembre de 2006, el qual és aprovat en este acte, i que es troba verificat pels auditors de comptes de la societat Deloitte, SL.  
b) Modificar l'article 7 dels Estatuts socials, la nova redacció del qual serà la següent:  
«Article 7  
El capital social es fixa en la suma de trenta-tres milions set-cents vint-i-nou mil cinquanta (14.529.334) euros, dividit en 17.078 accions nominatives de 1.975 euros de valor nominal cada una d'elles, íntegrament subscrites i desemborsades. Les accions es troben numerades correlativament de l'1 al 17.078, ambdós inclusivament. En representació de les accions podrà emetre's un títol múltiple.»  
Tercer  
Autoritzar i facultar, solidàriament i indistintament, qualsevol membre del Consell d'Administració per a realitzar tots els actes que siguen necessaris per a l'execució del que s'ha acordat en la present reunió, atorgar per a això, si és el cas, les corresponents escriptures públiques i instar-ne la inscripció en el Registre Mercantil.  
Quart  
Autoritzar el secretari del Consell d'Administració de la Societat Projectes Temàtics de la Comunitat Valenciana, SA, per a certificar el contingut de l'acta de la present Junta Universal d'Accionistes, i els acords que s'hi ha pres.  
Estos acords es transcriuen literalment.  
En no haver-s'hi debatut més assumptes que els ressenyats en l'ordre del dia, s'aprova, per unanimitat, l'acta corresponent a la present reunió de la Junta Universal d'Accionistes, de la mercantil Societat Projectes Temàtics de la Comunitat Valenciana, SA.  
Valencia, 6 de juliol de 2007. El vicepresident primer i secretari del Consell: Vicente Rambla Momplet.